Document ID: 31999D0806

Title and Content:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Νοεμβρίου 1999 που εξουσιοδοτεί την Ιταλική Δημοκρατία να χορηγήσει ή να διατηρήσει μειώσεις ή απαλλαγές από τους ειδικούς φόρους κατανάλωσης επί ορισμένων πετρελαιοειδών που χρησιμοποιούνται για ειδικούς σκοπούς, με τη διαδικασία του άρθρου 8 παράγραφος 4 της οδηγίας 92/81/ΕΟΚ (1999/806/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή(1), και ιδίως το άρθρο 8 παράγραφος 4, την πρόταση της Επιτροπής, Εκτιμώντας τα ακόλουθα: (1) σύμφωνα με το άρθρο 8 παράγραφος 4 της οδηγίας 92/81/ΕΟΚ, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις των ειδικών φόρων κατανάλωσης επί των πετρελαιοειδών για λόγους ειδικής πολιτικής· (2) οι ιταλικές αρχές ενημέρωσαν την Επιτροπή ότι επιθυμούν να εφαρμόσουν σε ιδιαίτερα μειονεκτικές γεωγρφικές περιοχές μειωμένους φορολογικούς συντελεστές στο πετρέλαιο ντίζελ και το υγροποιημένο αέριο πετρελαίου (υγραέριο - LPG) που διανέμονται στις περιοχές αυτές για θερμαντικούς σκοπούς μέσω δικτύων· (3) τα άλλα κράτη μέλη ενημερώθηκαν σχετικά· (4) η Επιτροπή και τα άλλα κράτη μέλη αποδέχονται ότι η εφαρμογή μειωμένων συντελεστών στους ειδικούς φόρους κατανάλωσης επί του πετρελαίου ντίζελ και επί του υγροποιημένου αερίου πετρελαίου (υγραέριο - LPG) που διανέμονται στις περιοχές για θερμαντικούς σκοπούς μέσω δικτύων, δικαιολογείται για λόγους περιβαλλοντικής και κοινωνικής πολιτικής και ότι δεν πρόκειται να προξενήσει στρεβλώσεις του ανταγωνισμού της λειτουργίας της εσωτερικής αγοράς· (5) η Επιτροπή επανεξετάζει τακτικά αυτές τις μειώσεις και απαλλαγές προκειμένου να ελέγξει κατά πόσον είναι συμβατές με τη λειτουργία της εσωτερικής αγοράς ή με την κοινοτική πολιτική για την προστασία του περιβάλλοντος· (6) η Ιταλία ζήτησε την άδεια να εφαρμόσει, από 1ης Ιανουαρίου 1999, μειωμένους συντελεστές ειδικών φόρων κατανάλωσης στο πετρέλαιο ντίζελ και στο υγροποιημένο αέριο πετρελαίου (υγραέριο - LPG) που διανέμονται στις περιοχές αυτές για θερμαντικούς σκοπούς μέσω δικτύων· το Συμβούλιο πρέπει να επανεξετάσει την εφαρμογή αυτής της άδειας, με βάση έκθεση που θα του υποβάλει η Επιτροπή το αργότερο μέχρι τις 31 Δεκεμβρίου 1999, οπότε η άδεια που χορηγείται με την παρούσα απόφαση λήγει, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Σύμφωνα με το άρθρο 8 παράγραφος 4 της οδηγίας 92/81/ΕΟΚ και βάσει των υποχρεώσεων που θεσπίζονται με την οδηγία 92/82/ΕΟΚ, της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης στα πετρελαιοειδή(2), και ειδικότερα των ελάχιστων συντελεστών που καθορίζονται στα άρθρα 5 και 7, η Ιταλία εξουσιοδοτείται να εφαρμόζει, μέχρι τις 31 Δεκεμβρίου 1999, σε ιδιαίτερα μειονεκτικές γεωγραφικές περιοχές μειωμένους συντελεστές ειδικών φόρων κατανάλωσης στο πετρέλαιο ντίζελ και στο υγροποιημένο αέριο πετρελαίου (υγραέριο - LPG) που διανέμονται στις περιοχές αυτές για θερμαντικούς σκοπούς μέσω δικτύων. Άρθρο 2 Η παρούσα απόφαση εφαρμόζεται από την 1η Ιανουαρίου 1999. Άρθρο 3 Η παρούσα απόφαση απευθύνεται στην Ιταλική Δημοκρατία. Βρυξέλλες, 29 Νοεμβρίου 1999.

Classification Labels:
2380
2304
593

Label Descriptions:
{"2380": "Φόροι καταναλώσεως", "2304": "Έμμεση φορολογία", "593": "ΦΟΡΟΛΟΓΙΑ"}

EuroVoc IDs (Original): 5283
122
2106
4590
2364
2504
912
1321
2200

EuroVoc IDs (Expanded): 5283
122
2106
4590
2364
2504
912
1321
2200

Dataset Source: meu

Split: train